《寄曹子方使君》
宋代·毛滂

使君未知我，得自吞毡翁。
我未识使君，已闻伯夷风。
十年诗卷里，未面先从容。
顷我客东都，寄声谢老农。
绣衣南州来，是尔使君公。
为尔扫菜色，无襦当夜缝。
东都逆旅人，零落如霜蓬。
一廛愿为氓，归热鸟脱笼。
既登君子堂，倒戈避诗锋。
紫芝秀眉宇，东野凛长松。
怜我骨硉兀，槽枥骈儿童。
秣以玉山禾，不置凡马中。
去年溪城月，使君马如龙。
呼我载后车，诗月相朣胧。
朅来桑麻间，午梦因村舂。
使君亦留犊，往吸长安钟。
相望渺云海，烟雪迷西东。
遥传摛彩笔，秀句争考功，
那知古槐畔，苦语如秋蛩。
一笑答支山，万事付瘖聋。
吞舟亦失水，蚍蜉登背胸。
拂钟虽不铮，缀履岂所工。
天高白虎殿，日永明光宫。
去参鵷鹭群。勿羡高飞鸿。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。